नई दिल्लीः टीम इंडिया के ओपनर शिखर धवन को वेस्टइंडीज के खिलाफ होने वाली टेस्ट सीरीज के लिए टीम में जगह नहीं दी गई है। इंग्लैंड में खेली गई टेस्ट सीरीज में धवन के खराब प्रदर्शन को नजर में रखते हुए चयनकर्ताओं ने उन्हें टीम से बाहर का रास्ता दिखा दिया। टीम में उनकी जगह मयंक अग्रवाल को तवज्जो दी गई। वहीं एशिया कप के दौरान वनडे क्रिकेट में धवन ने शानदार बल्लेबाजी की और भारत ने ये खिताब भी जीता। टीम के मुख्य चयनकर्ता से जब शिखर धवन के टेस्ट करियर भविष्य के बारे में सवाल किया गया तो उन्होंने क्या कहा, आइए जानते हैं।